CELEX: 32004R2034
Language: sk
Date: 2004-11-26 00:00:00
Title: Nariadenie Komisie (ES) č. 2034/2004 z 26. novembra 2004, ktorým sa štyridsiatykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usama bin Ládinom, sieťou Al-Kaída a Talibanom a zrušuje nariadenie Rady (ES) č. 467/2001

27.11.2004   
            
            
               SK
            
            
               Úradný vestník Európskej únie
            
            
               L 353/11
            
         
      NARIADENIE KOMISIE (ES) č. 2034/2004
   z 26. novembra 2004,
   ktorým sa štyridsiatykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usama bin Ládinom, sieťou Al-Kaída a Talibanom a zrušuje nariadenie Rady (ES) č. 467/2001
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usama bin Ládinom, sieťou Al-kaída a Talibanom a zrušuje nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane (1), a najmä na jeho článok 7 ods. 1 prvú zarážku,
   keďže:
   
               (1)
            
            
               Príloha I k nariadeniu (ES) č. 881/2002 uvádza osoby, skupiny a subjekty, na ktoré sa podľa tohto nariadenia vzťahuje zmrazenie finančných prostriedkov a zdrojov.
            
         
               (2)
            
            
               Výbor Bezpečnostnej rady OSN pre sankcie rozhodol dňa 22. novembra 2004 o zmenení a doplnení zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a zdrojov. Príloha I by sa preto mala náležite zmeniť a doplniť.
            
         
               (3)
            
            
               S cieľom zabezpečiť účinnosť opatrení stanovených v tomto nariadení musí toto nariadenie nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. novembra 2004
      
         
            Za Komisiu
         
         Benita FERRERO-WALDNER
         
         
            členka Komisie
         
      
   
   
      (1)  Ú. v. ES L 139, 29.5.2002, s. 9. Nariadenie naposledy zmenené a doplnené nariadením Komisie (ES) č. 1840/2004 (Ú. v. EÚ L 322, 23.10.2004, s. 5).
   
      PRÍLOHA
      
         Príloha I k nariadeniu (ES) č. 881/2002 sa mení a dopĺňa takto:
      
      Záznam „Lionel DUMONT (alias a) BILAL, b) HAMZA, c) Jacques BROUGERE). Miesto narodenia: Roubaix (Francúzsko). Dátum narodenia: 21. januára 1971“ pod nadpisom „Fyzické osoby“ sa nahrádza takto:
      
         „Lionel DUMONT (alias a) Jacques BROUGERE, b) BILAL, c) HAMZA). Adresa: bez stálej adresy v Taliansku. Miesto narodenia: Roubaix (Francúzsko). Dátum narodenia: a) 21. januára 1971, b) 29. januára 1975“.